Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 2 Pv 408/11/1105	Bratislava V, 9.7.2012
EEČ : 2-12-411-2012

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
XXXXX v presne nezistenom čase dňa XXXXX v Českej republike, Praha 4 - Braník na ulici XXXXX XXXXX XXXXX na 2. poschodí v byte číslo XXXXX uviedol do omylu XXXXX tým spôsobom, že s ním uzatvoril bez toho aby mal oprávnenie od vlastníka bytu s týmto bytom disponovať a ho prenajímať písomne zmluvu o prenájme bytu číslo XXXXX na adrese XXXXX číslo XXXXX Praha 4 - Braník, Česká republika na sumu 8000,-CZK (306,28 EUR) mesačne s úmyslom prenajať tento byt aj iným osobám v rozpore z uzatvorenou zmluvou a následne aj byt prenajal ďalšej osobe a to XXXXX za sumu 3000,-CZK a zálohu 2000,-CZK, teda spolu za 5000,-CZK (191,49 EUR) a následne nezávisle od týchto dvoch prenájmov uzatvoril zmluvu o prenájme s XXXXX na sumu 5000,-CZK mesačne a zálohu 2000,-CZK teda spolu za 7000,-CZK (268,09 EUR) čím svojím konaním spôsobil celkovú škodu vo výške 20000,-CZK (765,99 EUR)
lebo je trestné stíhanie neprípustné podľa § 9 odsek 1 písmeno e Trestného poriadku
Odôvodnenie:
Voči obvinenému XXXXX bolo začaté trestné stíhanie dňa 20.05.2011a následne dňa 15.08.2011 vznesené obvinenie povereným príslušníkom PZ Obvodného oddelenia XXXXX, Okresného riaditeľstva Policajného zboru Bratislava V pod č. XXXXX pre prečin podvodu podľa § 221 odsek 1 Trestného zákona na tom skutkovom základe ako je to uvedené vo výrokovej časti tohto uznesenia.
	Dňa XXXXX bol predložený vyšetrovací spis spolu s návrhom na zastavenie trestného stíhania podľa § 215 odsek 1 písmeno d) Tr. poriadku s poukazom na § 9 odsek 1 písmeno e) Trestného poriadku.

	Podľa § 9 odsek 1 písmeno e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu.

	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

	V rámci prípravného konania bolo vykonané dokazovanie, z ktorého vyplýva, že bolo pod čislom XXXXX bolo vznesené obvinenie XXXXX a XXXXX pre rovnaký skutok, pre aký je vedené trestné konanie voči obv. XXXXX povereným príslušníkom PZ Obvodného oddelenia XXXXX pod číslom XXXXX
	Z trestného rozkazu Okresného súdu Topoľčany spisová značka XXXXX zo dňa XXXXX právoplatného dňa XXXXX vyplýva, že bol obvinený XXXXX odsúdený pre rovnaký skutok, pre aký je stíhaný v konaní vedenom na Okresnom riaditeľstve PZ v Bratislave V, Obvodnom oddelení XXXXX pod číslom XXXXX a teda je zrejmé, že už bol za tento skutok odsúdený.

	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 odsek 1 písmeno d) Trestného poriadku s poukazom na § 9 odsek 1 písmeno e) Trestného poriadku, a preto som rozhodol tak ako to je uvedené vo výroku tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 Trestné poriadku)

JUDr. Emil Poprac
prokurátor